CELEX: 62018CN0172
Language: lv
Date: 2018-03-05 00:00:00
Title: Lieta C-172/18: Lūgums sniegt prejudiciālu nolēmumu, ko 2018. gada 5. martā iesniedza Court of Appeal (Apvienotā Karaliste) – AMS Neve Ltd, Barnett Waddingham Trustees, Mark Crabtree/Heritage Audio SL, Pedro Rodríguez Arribas

4.6.2018   
            
            
               LV
            
            
               Eiropas Savienības Oficiālais Vēstnesis
            
            
               C 190/8
            
         Lūgums sniegt prejudiciālu nolēmumu, ko 2018. gada 5. martā iesniedza Court of Appeal (Apvienotā Karaliste) – AMS Neve Ltd, Barnett Waddingham Trustees, Mark Crabtree/Heritage Audio SL, Pedro Rodríguez Arribas
   
   (Lieta C-172/18)
   (2018/C 190/11)
   Tiesvedības valoda – angļu
   
      Iesniedzējtiesa
   
   
      Court of Appeal
   
   
      Pamatlietas puses
   
   
      Prasītāji: AMS Neve Ltd, Barnett Waddingham Trustees, Mark Crabtree
   
   
      Atbildētāji: Heritage Audio SL, Pedro Rodríguez Arribas
   
   
      Prejudiciālie jautājumi
   
   Apstākļos, kad uzņēmums, kurš ir dibināts un kura domicils atrodas A dalībvalstī, šajā teritorijā ir veicis pasākumus, lai tīmekļa vietnē, kas ir paredzēta komersantiem un patērētājiem B dalībvalstī, reklamētu un piedāvātu pārdošanai preces ar apzīmējumu, kas ir identisks ES preču zīmei:
   
               i)
            
            
               vai ES preču zīmju tiesai, kas atrodas B dalībvalstī, ir jurisdikcija izskatīt prasību par ES preču zīmes pārkāpumu saistībā ar preču reklāmu un piedāvājumu pārdošanai šajā teritorijā?
            
         
               ii)
            
            
               ja tas tā nav, kādi citi kritēriji šai ES preču zīmju tiesai ir jāņem vēra, nosakot, vai tai ir jurisdikcija izskatīt šo prasību?
            
         
               iii)
            
            
               tiktāl, ciktāl no atbildes uz ii) jautājumu izriet, ka ES preču zīmju tiesai ir jāidentificē, vai uzņēmums ir veicis aktīvus pasākumus B dalībvalstī, kādi kritēriji ir jāņem vērā, nosakot, vai uzņēmums ir veicis šādus aktīvus pasākumus?